open-index/open-wikipedia-markdown huggingface dataset:
Spanco

**Spanco Sdn Bhd** (digayakan sebagai **SPANCO**) ialah sebuah syarikat pengurusan kenderaan di Malaysia. Ia ditubuhkan pada 1988, dan menjadi syarikat yang membekal dan menguruskan kenderaan kerajaan Malaysia. 

## Konsesi perkhidmatan
Pada 1993, Spanco diberi perjanjian konsesi selama 25 tahun dengan kerajaan Malaysia bermula 1994, yang membenarkan syarikat itu menyediakan dan memajak kereta dengan perkhidmatan penyelenggaraan penuh untuk kerajaan. Setelah perjanjian tersebut berakhir padsa 2019, tender terbuka dilancarkan untuk penganugerahan kontrak seterusnya, dan dianugerahkan kepada persepakatan syarikat Berjaya Group dan Naza Sdn Bhd melalui sebuah surat hasrat. Walau bagaimanapun, pada 2020, surat hasrat tersebut dibatalkan dan konsesi dianugerahkan semula kepada Spanco.

## Rujukan
Anggi Marito

**Anggi Marito Tiodora Simanjuntak**  () merupakan penyanyi dan pelakon Indonesia. Anggi merupakan pemenang ketiga dalam siaran *Indonesian Idol* musim kesebelas oleh stesen televisyen RCTI pada 2020-2021. Anggi dikenali sebagai penerima *golden ticket* pertama pada musim tersebut. Selepas *[[Indonesian Idol]]*, Anggi menyertai syarikat rakaman Universal Music Indonesia dan mengeluarkan single pertamanya bertajuk "Cara Mencintaimu" pada 12 November 2021.

Pada 2023, single keduanya bertajuk "Tak Segampang Itu" berjaya mengungguli pelbagai carta muzik digital di Indonesia dan Malaysia termasuk mengungguli carta yang disusun oleh Billboard iaitu Indonesia Songs selama 9 minggu berturut-turut serta Malaysia Songs selama seminggu.

## Kehidupan awal dan pendidikan
Anggi dilahirkan dengan nama Anggi Marito Tiodora Simanjuntak pada 6 Mac 2002 di Tarutung, Tapanuli Utara, Sumatera Utara. Anggi merupakan anak tunggal kepada bapa Junior Efendi Simanjuntak yang bekerja sebagai usahawan sebagai pemilik kedai. Keluarga Anggi berasal dari kampung Lumban Pinasa, Garoga, Tapanuli Utara tetapi kemudian menetap di Batam, Kepulauan Riau kerana pekerjaan ibu bapanya.

Anggi mengakui dia meminati dunia muzik sejak di bangku sekolah rendah. Beliau pernah mengikuti pelajaran piano dan daripada kumpulan pianonya dia dianggap mempunyai potensi menyanyi. Minatnya terhadap nyanyian bertambah apabila dia melihat ibunya berlatih koir di gereja. Kemudian dia mengikuti ibunya yang menjadi salah seorang penyanyi koir, dia mula diajar beberapa teknik asas vokal. Sejak itu, Anggi mula mempraktikkan bakat nyanyiannya di gereja. Beliau mula fokus pada nyanyian sejak kelas 2 SD. Selepas sering menyanyi dalam aktiviti gereja, Anggi kemudiannya menyertai pelbagai pertandingan nyanyian sejak sekolah menengah. Sebelum menjadi penyanyi profesional, Anggi bekerja sebagai penyanyi orkestra.

Anggi belajar sekolah SMP dan SMA di Sekolah Yos Sudarso Batam. Selepas menamatkan pengajian di sekolah menengah pada tahun 2020, Anggi meneruskan pendidikan kolej di Universiti Multimedia Nusantara dengan program pengajian Kewartawanan. Untuk 4 semester pertama, Anggi menjalankan pendidikan dalam talian kerana pandemik COVID-19.

## Kehidupan peribadi
Pada 15 Februari 2023, Anggi berkongsi detik itu melalui akaun Instagram peribadinya bahawa dia dilamar oleh teman lelakinya Kenjiro Sabato Ganessha, yang bekerja sebagai juruterbang. Kedua-dua mereka kemudiannya melangsungkan perkahwinan secara rasmi pada 18 November 2023 di Gereja Katolik Santo Servatius, Bekasi.

## Diskografi
### Single

## Anugerah dan pencalonan

## Rujukan

## Pautan luar
* 
*
Fähnrich zur See

***Fähnrich zur See*** (**Fähnr zS** atau **FRZS**) ditetapkan dalam Tentera Laut Jerman Bundeswehr sebagai anggota tentera dengan pangkat kedua tertinggi Officer Aspirant (OA – ). Mengikut kelas gaji ia bersamaan dengan pangkat Portepeeunteroffizier, Bootsmann (Marine) dan Feldwebel  Heer atau Luftwaffe.

Ia juga taksirkan sebagai OR-6 dalam NATO, bersamaan dengan Teknikal Sarjan, Staf Sarjan, atau Bintara Kanan dalam angkatan tentera AS, dan dengan Bintara Muda dalam Tentera Darat British dan Royal Navy.

Dalam konteks PTT tentera laut, pangkat ini secara rasmi dipanggil sebagai *Herr/ Frau Fähnrich zur See* atau secara tidak rasmi *Fähnrich*.

Turutan pangkat (dari atas ke bawah) dalam kumpulan tertentu adalah seperti berikut:
Portepeeunteroffiziere
*OR-9: Oberstabsbootsmann / Oberstabsfeldwebel
*OR-8: Stabsbootsmann / Stabsfeldwebel
*OR-7: Oberfähnrich zur See dan Hauptbootsmann / Oberfähnrich and Hauptfeldwebel
*OR-6a: Oberbootsmann / Oberfeldwebel
*OR-6b: Fähnrich zur See dan Bootsmann / Fähnrich dan Feldwebel

## Lihat juga
* Pangkat Bundeswehr Jerman
* Lencana pangkat Bundeswehr Jerman

## Rujukan
Danny McLennan

**Daniel Morrison McLennan** (5 Mei 1925 - 11 Mei 2004) ialah pemain bola sepak dan jurulatih Scotland. Sebagai pemain, berjaya memenangi Piala Liga Scotland bersama East Fife. Kerjaya kejurulatihannya yang luas membawanya ke seluruh dunia dan menjangkau tempoh empat puluh tahun, di mana dia menguruskan sepuluh pasukan kebangsaan: Filipina, Mauritius, Rhodesia, Iran, Bahrain, Iraq, Malawi, Jordan, Fiji dan Libya.
Mu'jam al Buldan

**Mu'jam al-Buldan** (; Ensiklopedia Negeri-negeri) adalah sebuah buku geografi yang ditulis oleh Yaqut al-Hamawi, Seorang cendekiawan Muslim yang terkenal dengan karyanya yang bersifat ensiklopedis. Yaqut memulai proyek tersebut pada tahun 1224 dan menyelesaikannya setahun sebelum kematiannya pada tahun 1228. Buku ini lebih tepat digolongkan sebagai karya sastra geografi karena juga meliputi aspek sejarah, etnografi, dan legenda yang terkait dengan tempat yang sedang dibahas.

## Rujukan
Yaqut al-Hamawi

**Yaqut Syihabuddin bin Abdullah ar-Rumi al-Ḥamawi** (1179–1229) () ialah seorang cendekiawan Muslim keturunan Yunani Bizantium yang aktif semasa zaman Kekhalifahan Abbasiyah (abad ke-12-13 M). Beliau terkenal dengan Mu'jam al-Buldan, sebuah karya yang berpengaruh dalam bidang geografi yang mengandungi maklumat yang berharga mengenai tabaqah (biografi), tarikh (sejarah), adab (sastra), dan geografi dunia Islam.

## Referensi
Sungai Peruwin

**Sungai Peruwin** () merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Peruwin juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang. 

## Sejarah
Sungai Peruwin telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1967 bagi cetakan pertama dan 1972 bagi cetakan kedua. Sungai Peruwin juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Mela dengan nombor lembar AZ42. 

## Ciri-ciri fizikal
Sungai Peruwin berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang. Laluan sungai ini juga bakal melalui di bawah jambatan Jalan Kuala Tahan. Sungai ini bakal bercantum bersama Sungai Tekai sebagaimana ia penamat bagi Sungai Peruwin dan terus mengalir ke Sungai Tembeling. 

Sungai Peruwin mengalir sepanjang kira-kira  daripada hulu sehingga hilir sungainya.  Punca bagi Sungai Peruwin terletak ketinggiannya di antara  dari paras laut manakala ketinggian muara sungainya ialah terletak di antara  dari paras laut.  

## Ciri-ciri lembangan
Sungai Peruwin merupakan salah satu sebahagian daripada sistem lembangan Sungai Tekai yang terletak di Mukim Tembeling. Kedudukan sungai ini dalam Sungai Tekai terletak di antara Sungai Ranjang dan Sungai Penut.  Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan terdapat kira-kira 25 hingga 250 orang  yang mendiami di sekitar kawasan lembah Sungai Peruwin. Kebanyakan kawasan lembah Sungai Peruwin dilitupi oleh kawasan berhutan yang tebal. Tiada petempatan manusia yang terbina sekitar sungai tersebut namun Kampung Chemetung merupakan kawasan yang berdekatan berhampiran Sungai Peruwin yang terletak di bahagian barat dari sungai ini.

## Rujukan
Seekadett

***Seekadett*** (singkatan **SKad** atau **SK**; , ) ialah sejenis pangkat tentera Bundeswehr dan bekas tentera laut yang berbahasa Jerman.

Asas undang-undang untuk Tentera Laut Jerman ialah *Perintah Presiden Persekutuan () mengenai lencana pangkat dan pakaian seragam askar*.

## Pangkat
* Seekadett * ialah pangkat kemasukan bagi kerjaya Officer Aspirant (OA – ). Mengikut kelas gaji, ia bersamaan dengan pangkat Unteroffizier ohne Portepee seperti Maat (rank) (Laut) dan Unteroffizier  Heer atau Luftwaffe.

Ia juga ditakrifkan sebagai OR-5 dalam NATO, setaraf dengan Teknikal Sarjan, Sarjan atau Bintara Muda dalam angkatan tentera AS.

Dalam konteks PTT tentera laut, pangkat ini secara rasmi disapa sebagai *Herr/ Frau Seekadett* atau secara tidak rasmi  *Seekadett*.

Nama untuk orang yang setaraf dengan pangkat beruniform Heer atau Luftwaffe adalah *Fahnenjunker*. Berkaitan kuasa memerintah, kenaikkan pangkat, dan skala gaji, *Seekadett* setara dengan *Fahnenjunker*.

Turutan pangkat (dari atas ke bawah) dalam kumpulan tertentu adalah seperti berikut:
Unteroffizier ohne Portepee

*OR-5a: Obermaat / Heer dan Luftwaffe Stabsunteroffizier
*OR-5b: **Seekadett** / Fahnenjunker
*OR-5c: Maat / Unteroffizier

## Lihat juga
* Pangkat Bundeswehr Jerman
* Lencana pangkat Bundeswehr Jerman

## Rujukan
T411 (bas Rapid KL)

Laluan bas **T411** (MRT Taman Connaught–Taman Cheras Awana) merupakan sebuah laluan bas awam di Lembah Klang, Malaysia. Laluan bas T411 merupakan sebuah laluan bas perantara yang bermula dari Stesen MRT Taman Connaught di Kuala Lumpur dan menuju ke kawasan petempatan Taman Connaught, Taman Bukit Hijau, Taman Cheras Zen, Taman Masria, Taman Cuepacs, Taman Ferngrove, Taman Segar Perdana, dan Taman Koperasi Cuepacs.

Laluan bas ini berkhidmat di 20 buah hentian bas, dan memulakan perkhidmatannya buat pertama kalinya pada 16 Julai 2017, selari dengan pembukaan dan pengoperasian MRT Laluan Kajang (PYL) fasa kedua dari stesen MRT Muzium Negara ke stesen MRT Kajang. Laluan bas T411 merupakan satu daripada 23 buah laluan bas perantara MRT Laluan Kajang yang diperkenalkan oleh Agensi Pengangkutan Awam Darat (APAD) menjelang pembukaan MRT Laluan Kajang fasa kedua. Laluan bas T411 dikendalikan sepenuhnya oleh Rapid Bus di bawah kendalian Rapid KL.

## Perkhidmatan
Laluan bas T411 merupakan sebuah laluan bas dalam Koridor Cheras (dalam kategori penomboran laluan bas 400–499). T411 merupakan sebuah laluan perantara MRT yang berkhidmat di sekitar Taman Masria, Taman Cuepacs, Taman Ferngrove, Taman Segar Perdana, dan Taman Koperasi Cuepacs; dan sebahagian kawasan Taman Connaught, Taman Bukit Hijau dan Taman Cheras Zen. Perkhidmatan bas ini menyediakan kesalinghubungan batuan pertama dan akhir bagi penduduk setempat di kawasan tersebut ke Stesen MRT Taman Connaught, yang di mana menyediakan perkhidmatan MRT Laluan Kajang (PYL) ke Kwasa Damansara dan Kajang.

Terdapat sebanyak 20 hentian bas yang terkandung dalam servis perkhidmatan laluan bas T411, dengan tujuh hentian bas pertukaran ke laluan bas yang lain. Masa perjalanan keseruluhan laluan bas ini adalah dalam lingkungan 27 minit dari Hentian Bas MRT Taman Connaught ke hentian bas yang sama. Kekerapan bas laluan ini pula 30 hingga 60 minit pada hari Isnin–Jumaat dan pada hari Sabtu dan Ahad ialah sama seperti hari bekerja; dan bergantung kepada keadaan lalu lintas semasa. Bas laluan T411 berkhidmat setiap hari. Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja iaitu melalui kad Touch 'n Go ataupun kad konsesi bermula tahun 2019. Mod pembayaran sebelum tahun 2019 bas perkhidmatan bas laluan T411 ialah melalui wang kertas dan pembayaran elektronik.

## Lihat juga
* Senarai laluan bas di Lembah Klang

## Rujukan
Tetrapirol

**Tetrapirol** ialah kelas sebatian kimia yang mengandungi empat pirol atau cincin seperti pirol. Pirol atau terbitannya bersambungan dengan unit =- atau -, sama ada secara linear atau berkitaran. Pirol ialah cincin lima atom dengan empat atom karbon dan satu atom nitrogen. Tetrapirol ialah kofaktor biasa dalam biokimia, dan ciri biosintesis dan degradasinya wujud dengan ketara dalam kimia hayat.

Sesetengah tetrapirol membentuk teras aktif sebatian dengan peranan biokimia yang penting dalam sistem hidup, seperti hemoglobin dan klorofil. Dalam kedua-dua molekul ini, khususnya, cincin makrokitaran pirol membingkai atom logam, yang membentuk sebatian koordinasi dengan pirol dan memainkan peranan penting dalam fungsi biokimia molekul tersebut.

## Struktur
Tetrapirol linear (dipanggil bilana) termasuk:

* Produk pecahan hem (cth., bilirubin, biliverdin)
* Fikobilin (terdapat dalam sianobakteria)
* Lusiferin seperti yang terdapat dalam dinoflagelat dan udang kril

Fail:Bilirubin_ZZ.png| Bilirubin
Fail:Biliverdin3.svg| Biliverdin
Fail:Phycoerythrobilin.svg| Fikoeritrobilin
Fail:Luciferin_dinoflagellate.svg|alt=Dinoflagellate (R=H) and krill (R=OH) luciferin| Lusiferin dinoflagelat (R=H) dan kril (R=OH)
Fail:Uroporphyrinogen_III_skeletal.svg|alt=uroporphyrinogen III, an authentic tetrapyrrole| Uroporfirinogen III, sejenis tetrapirol tulen
Tetrapirol kitaran yang mempunyai empat jambatan satu karbon termasuk:

* Porfina, tetrapirol paling ringkas
* Porfirin, termasuk hem, teras hemoglobin
* Klorin, termasuk yang wujud di teras klorofil

Tetrapirol siklik yang mempunyai tiga jambatan satu karbon dan satu ikatan langsung antara pirol termasuk:

* Korin, termasuk teras kobalamin apabila dikomplekskan dengan ion kobalt.

Fail:Heme.svg|alt=Heme group of hemoglobin with a porphin macrocycle.|Kumpulan hem hemoglobin dengan makrokitaran porfina.
Fail:C-3_position_Chlorophyll_a.svg|alt=The chlorin section of the chlorophyll a molecule. The green box shows a group that varies between chlorophyll types.|Bahagian klorin dalam molekul klorofil a. Kotak hijau menunjukkan kumpulan yang berbeza antara jenis klorofil.
Fail:Cobalamin.svg|alt=Cobalamin structure includes a corrin macrocycle.|Struktur kobalamin termasuk makrokitaran korin.
Bahagian tetrapirol sesebuah molekul biasanya bertindak sebagai kromofor kerana tahap konjugasi yang tinggi di dalamnya. Oleh itu, sebatian-sebatian ini biasanya berwarna.

## Rujukan
Fruktosa 1-fosfat

**Fruktosa 1-fosfat** ialah sebuah terbitan fruktosa. Ia dihasilkan secara utamanya oleh fruktokinase hati, tetapi juga dihasilkan dalam kuantiti kecil di mukus usus kecil dan epitelium proksimal di tubul renal. Ia merupakan bahan perantara penting dalam metabolisme glukosa. Oleh kerana fruktokinase mempunyai V<sub>max</sub> yang tinggi, fruktosa yang memasuki sel cepat terfosforilasi menjadi fruktosa 1-fosfat. Dalam bentuk ini, ia biasanya terkumpul di dalam hati sehingga ia mengalami pertukaran selanjutnya oleh aldolase B (enzim pengehad kadar metabolisme fruktosa).

Aldolase B menukarkannya kepada gliseraldehid dan dihidroksiaseton fosfat (DHAP). Gliseraldehid kemudiannya difosforilasi oleh triosa kinase kepada gliseraldehid 3-fosfat. Metabolisme fruktosa pada dasarnya menghasilkan bahan perantaraan glikolisis. Ini bermakna fruktosa mempunyai nasib yang sama seperti glukosa selepas ia dimetabolismekan. Produk akhir glikolisis (piruvat) kemudiannya boleh menjalani glukoneogenesis, memasuki kitaran asid sitrik atau disimpan sebagai asid lemak.

## Kepentingan klinikal
Dalam intoleransi fruktosa keturunan yang disebabkan oleh kecacatan pada aldolase B, fruktosa 1-fosfat terkumpul di dalam hati dan menyebabkan beberapa kecacatan buruk. Hipoglisemia terhasil daripada perencatan glikogenolisis dan glukoneogenesis. Ia menghabiskan rizab fosfat intrasel yang membawa kepada kehilangan adenosina trifosfat (ATP) dan perencatan laluan biosintetik. Gejala intoleransi fruktosa keturunan termasuk apati, mengantuk, berpeluh dan menggeletar.

## Rujukan
Manosa 6-fosfat

**Manosa-6-fosfat** (**M6P**) ialah sebuah molekul yang terikat dengan lektin dalam sistem imun. M6P ditukar menjadi fruktosa 6-fosfat oleh manosa fosfat isomerase.

M6P ialah isyarat penyasaran utama dalam  pelopor protein hidrolase asid yang ditakdirkan untuk diangkut ke lisosom. Teg M6P ditambah kepada protein sedemikian dalam *cis*-radas Golgi. Khususnya, dalam tindak balas yang melibatkan uridina difosfat (UDP) dan ''N''-asetilglukosamina, enzim N-asetilglukosamina-1-fosfat transferase memangkinkan pengglikosilan berkaitan ''N'' sisa asparagina dengan M6P. Setelah penandaan tepat dengan isyarat penyasaran M6P, protein ini dipindahkan ke rangkaian *trans*-Golgi. Di sana, bahagian M6P diiktiraf dan diikat oleh protein reseptor manosa 6-fosfat receptor (MPR) pada pH 6.5–6.7.

Enzim lisosom bertanda M6P dihantar ke endosom lewat melalui pengangkutan vesikular. Terapi penggantian enzim (ERT) dalam beberapa penyakit penyimpanan lisosom bergantung pada laluan ini untuk mengarahkan enzim sintetik secara cekap ke lisosom, di mana setiap satunya boleh memetabolismekan substrat tertentu. pH dalam endosom lewat boleh mencapai 6.0, menyebabkan penceraian M6P daripada reseptornya. Apabila dibebaskan, enzim diangkut ke destinasi terakhirnya dalam lisosom. MPR dibungkus ke dalam vesikel yang mengeluarkan endosom lewat dan kembali ke rangkaian *trans*-Golgi. Dengan cara ini, MPR boleh dikitar semula.

## Rujukan

## Pautan luar
* 
* Peranan M6P dalam ubah suai protein (video)
Senarai perpindahan kedua bola sepak Malaysia 2023

Ini adalah senarai perpindahan bola sepak Malaysia untuk jendela perpindahan pertama 2023. Hanya perpindahan yang menampilkan Liga Super Malaysia dan Liga M3 Malaysia disenaraikan. 

## Liga Super Malaysia
### Johor Darul Ta'zim

**Masuk:**

**Keluar:**

### Kedah Darul Aman

**Masuk:**

**Keluar:**

### Kelantan

**Masuk:**

**Keluar:**

### Kelantan United

**Masuk:**

**Keluar:**

### Kuala Lumpur City

**Masuk:**

**Keluar:**

### Kuching City

**Masuk:**

**Keluar:**

### Negeri Sembilan

**Masuk:**

**Keluar:**

### PDRM

**Masuk:**

**Keluar:**

### Pulau Pinang

**Masuk:**

**Keluar:**

### Perak

**Masuk:**

**Keluar:**

### Sabah

**Masuk:**

**Keluar:**

### Selangor

**Masuk:**

**Keluar:**

### Sri Pahang

**Masuk:**

**Keluar:**

### Terengganu

**Masuk:**

**Keluar:**

## Liga M3 Malaysia
### Harini

**Masuk:**

**Keluar:**

### Imigresen

**Masuk:**

**Keluar:**

### Kuala Lumpur Rovers

**Masuk:**

**Keluar:**

### Naga Ultimate

**Masuk:**

**Keluar:**

### Perlis United

**Masuk:**

**Keluar:**

### PIB

**Masuk:**

**Keluar:**

### SAINS

**Masuk:**

**Keluar:**

### Sarawak United

**Masuk:**

**Keluar:**

## Rujukan
Aziz Behich

**Aziz Eraltay Behich** (  ,  ; lahir 16 Disember 1990) ialah pemain bola sepak profesional Australia yang bermain sebagai bek kiri untuk kelab Liga Pro Saudi Al Nassr secara pinjaman dari Melbourne City dan pasukan kebangsaan Australia.

## Rujukan
Asid 2-fosfogliserik

**Asid 2-fosfogliserik** (**2PG**), atau **2-fosfogliserat** ialah sejenis asid gliserik yang bertindak sebagai substrat kesembilan dalam glikolisis. Ia dimangkinkan oleh enolase menjadi fosfoenolpiruvat (PEP), langkah kedua terakhir dalam pertukaran glukosa menjadi piruvat.

## Dalam glikolisis

Langkah-langkah ini juga boleh dibuat secara terbalik dalam glukoneogenesis.

## Rujukan
* Berg, Jeremy M.; Stryer, Lubert; et al. Biochemistry. edisi ke-5. Spektrum Academic Publishing, 2003, ISBN 3-8274-1303-6.
Galaktitol

**Galaktitol** (**dulsitol**) ialah alkohol gula dan produk penurunan galaktosa. Ia memiliki rasa sedikit manis. Galaktitol dihasilkan daripada galaktosa dalam tindak balas yang dimangkinkan oleh aldosa reduktase.

Bagi orang dengan kekurangan galaktokinase, sejenis galaktosemia, galaktitol berlebihan terbentuk di kanta mata, menyebabkan penghidap mengalami katarak. Satu lagi kecacatan metabolisme galaktosa lain ialah kecacatan galaktose-1-fosfat uridililtransferase, sejenis gangguan resesif autosom, yang juga menyebabkan pengumpulan galaktitol akibat peningkatan kepekatan galaktosa 1-fosfat dan galaktosa. Gangguan ini juga membawa kepada katarak yang disebabkan oleh pembentukan galaktitol.

## Rujukan

## Pautan luar
*
Boss Sounds

***Boss Sounds*** ialah album kedua daripada Gerhana Skacinta, dikeluarkan pada 2002 - 2003 dan diterbitkan oleh Clockwork Records.

Album kedua ini adalah hasil kerja dalam buangan selama 3 bulan.  Lagu-lagu *Mimpi*, *The Skinhead Superstar* dan *Love* menjadi hits di album kedua ini.  Lagu *Mimpi* menjadi single pertama dan meletup, dicipta dengan perdebatan hangat antara abang dan kakak, Widy (vokal) dan Edy J (Trumpet).

The Skinhead Superstar ialah single kedua Gerhana Ska Cinta dalam album ini. Dikeluarkan selepas lagu Mimpi mencapai kejayaan yang sangat baik. Lagu ini mempunyai unsur muzik iaitu Ska, Rocksteady dan juga Reggae. Bunyi Tabla yang muncul dalam lagu pembukaan album kedua Gerhana Ska Cinta membuatkan elemen dangdut dalam lagu ini terasa lebih kuat. Lagu ini juga merupakan lagu terbaik Gerhana Ska Cinta setakat ini, sama seperti lagu Mimpi.

Kejayaan album ini menjadikan Gerhana Ska Cinta mencapai Triple Platinum kerana album ini terjual lebih 500,000 salinan (3 Platinum).

Album ini mempersembahkan lagu-lagu baharu yang kaya dengan mood.

## Senarai lagu
 

## Ahli
* Cik Widy – vokal
* Jalut – bass
* Didi – gitar
* Fariuz – piano, organ
* Bakri – dram
* Sir Reggie – trombon, trompet
* Edy J – trompet
## Maklumat Mengenai Album Ini
* Album ini diusahakan selama 3 bulan (September 2002 -Februari) pada 2003 di Jati Waringin, ibu pejabat yang juga merupakan basecamp dan studio untuk Gerhana Ska Cinta dan pada masa itu adalah Rumah Widy 
*Selepas album pertama muncul, serangan haters dibalas dengan baik oleh Widy dalam lagu *Foolish Me  (Bodohkan Saya )* dan *Promise Land (A Tribute To The Skatalites)*.  Lagu-lagu dalam album kedua ditujukan kepada pembenci Gerhana Ska Cinta.  Album kedua adalah sindiran kepada pembenci yang membenci Gerhana Ska Cinta.  Album ini adalah ekspresi penentangan Gerhana Ska Cinta terhadap pembenci dan merupakan album terbaik Gerhana Ska Cinta setakat ini.
*Semasa proses penggarapan lagu "Mimpi", adik-beradik, Widy (vokal) dan Edy (Trumpet), telah berselisih mengenai susunan lagu ini.  Widy suka lagu pantas. Widy mahu lagu ini mempunyai rentak yang lebih pantas bagi memudahkan nyanyian di atas pentas dan memudahkan lagi menghidupkan suasana, manakala Edy lebih suka muzik yang lebih perlahan.  Edy berasa jengkel dan berniat untuk meninggalkan Gerhana Ska Cinta tetapi akhirnya Edy tidak. Selepas susunan berulang kali, versi Edy dipilih dan lagu "Mimpi" menjadi lagu paling popular dalam sejarah Gerhana Ska Cinta sehingga kini.  Sehingga kini, vokalis dan pencipta lagu, Widy tidak pernah tahu tentang The Skinhead Superstar Edy, apabila dia mahu pergi, kerana dia menyusun lagu "Mimpi", yang menjadi lagu paling popular dalam sejarah Gerhana Ska Cinta.
* Dalam Anugerah Planet Muzik 2004, Gerhana Ska Cinta dimasukkan dalam 3 pencalonan dalam bidang Alternatif/Ska. Duo/Kumpulan Terbaik untuk album Boss Sounds, Lagu Terbaik untuk lagu Mimpi (cipt. Widy - Gerhana Ska Cinta) dan Album Terbaik untuk album Boss Sounds (Gerhana Ska Cinta - M.S. Aji & Gerhana Ska Cinta/Pops Musik & Clockwork Records).
*Terjual sehingga 500,000 salinan (3 Platinum).
## Rujukan
Pemberontakan Ghetto Warsaw

**Pemberontakan**/**Kebangkitan Ghetto Warsaw** (; ; ) dilakukan masyarakat Yahudi bandar raya tersebut yang ditahan dan dipaksa menduduki Perumahan Warsaw oleh Jerman setelah menakluk Poland, yang mana rejim Nazi berancang mahu membunuh mereka di Treblinka dan Majdanek. Pemberontakan tersebut dimulakan pada 19 April 1943 apabila ketua briged Gestapo Jürgen Stroop mengarahkan semua orang Yahudi keluar, tetapi mereka enggan menyerah diri bahkan melakukan serangan bersenjata ke atas rejim Nazi dengan senjata api diseludup oleh Pertubuhan Juangan Yahudi dan Serikat Tentera Yahudi menumpaskan 110 orang askar Jerman termasuk 17 orang mati. Tentera pimpinan Stroop membalas dengan membakar habis semua rumah *ghetto* yang mengorbankan 13,000 orang Yahudi.

Pihak Muzium Peringatan Holokus Amerika Syarikat menulis bahawa kebangkitan ini "paling penting berlaku dalam sejarah orang Yahudi [zaman moden]".

## Lihat juga

* Kebangkitan Warsaw

## Rujukan

## Bacaan tambahan

* 
* 
* http://akpress.org/2004/items/fiveyearsinthewarsawghetto 
* Jahns, Joachim (2009). *Der Warschauer Ghettokönig*. Dingsda-Verlag, Leipzig, ISBN 978-3-928498-99-9
* 
* Review

## Pautan luar

* Voices From the Inferno: Holocaust Survivors Describe the Last Months in the Warsaw Ghetto, an online exhibition by Yad Vashem
* Warsaw Ghetto Uprising at the United States Holocaust Memorial Museum
* The Warsaw Ghetto Uprising on the Yad Vashem website
* The Warsaw Ghetto archive (including The Stroop Report) at Jewish Virtual Library
* Stroop Report online in German and English
* The Warsaw Ghetto Uprising by Marek Edelman
Renang di Kejohanan Akuatik Dunia 2024

Acara renang di Kejohanan Akuatik Dunia 2024 telah diadakan dari 11 hingga 18 Februari 2024 di Aspire Dome di Doha, Qatar.

## Jadual
42 acara telah diadakan.

*Semua masa adalah tempatan ([[Masa di Qatar|UTC+3]]).*

## Ringkasan pingat
### Jadual pingat

### Lelaki

 Perenang yang menyertai saringan sahaja dan menerima pingat.

### Wanita

 Perenang yang menyertai saringan sahaja dan menerima pingat.

### Acara campuran

 Perenang yang menyertai saringan sahaja dan menerima pingat.

## Nota

## Rujukan

## Pautan luar
* Laman web rasmi
Kebangkitan Warsaw

**Kebangkitan** **Warsaw** (; ) atau **Kebangkitan Ogos** () sebuah operasi dilakukan pihak pemberontak Tentera Tanah Air Poland membebaskan Warsaw dari Pemerintahan Am rejim Nazi Jerman yang menakluk. Peperangan ini dilangsungkan selama 63 hari semasa musim panas 1944 tanggal 1 Ogos sejurus pengunduran tentera Jerman dari Poland untuk melawan Tentera Merah Soviet tanpa sebarang bantuan dari pihak luar menjadikannya tindakan bersenjata paling besar dilakukan manamana pihak pemeberonakan Eropah semasa Perang Dunia Kedua.

Walau bagaimanapun, Pemerintah Soviet pimpinan Joseph Stalin mempunyai niat sendiri mahu menjalankan pemerintah komunis yang tidak diinginkan Tentera Tanah Air yang memihak kepada Pihak Berikat; maka Tentera Merah  enggan memberikan bantuan ketenteraan malah sengaja menghentikan serangan terhadap phak Jerman sendiri yang memberi peluang kepada rejim Nazi berpusing menyerang kembali tentera pemberontak Poland sehingga ditumpas habis. Sebanyak 16,000 orang askar pemberontakan Poland terkorban dengan sekitar 6,000 orang askar cedera parah; kira-kira antara 150,000 dan 200,000 orang awam termasuk orang Yahudi yang dilindungi dibunuh rejim Nazi yang membalas dendam; pertempuran ini turut memunsahkan banyak kawasan pebandaran Poland.

Tempoh kebangkitan ini difahamkan banyak cendekiawan sebagai titik mula telagah antara pihak Barat dan pihak Soviet menjurus kepada Perang Dingin yang datang pada dekad-dekad mendatang. Pertempuran ini hanya dapat diperingatkan selepas tumpasnya rejim komunis Poland pada 1989, suatu hari pengabadian pada 1 Ogos diluluskan tahun 2009 oleh Parlimen negara tersebut dimaktubkan Presiden Lech Kaczyński.

## Rujukan
François-Henri Pinault

**François-Henri Pinault** (1962-) ialah seorang ahli perniagaan Perancis, dan presiden sebuah konglomerat jenama mewah, dan anak lelaki dan pewaris François Pinault. Dia dianggap sebagai salah seorang lelaki terkaya di dunia, dengan kekayaan keluarga dianggarkan pada 18 Ogos 2018 berjumlah $30.5 bilion.

## Kehidupan profesional
Dia belajar di HEC Paris di mana dia memperoleh pengetahuan untuk bekerja di syarikat bapanya. Pada tahun 1989, beliau menjadi pengurus besar *France Bois Industries*, selepas *Pinault Distribution*.

Pada tahun 1993 dia pergi bekerja di luar negara (Afrika, DOM-TOM). Pada tahun 1997, beliau dilantik sebagai ketua pengarah Fnac. Pada Mac 2005, dia mengambil lompatan besar apabila dilantik sebagai presiden Pinault-Printemps-Redoute (PPR), menggantikan bapanya. Pada 20 Jun 2007, beliau mengambil alih jawatan pengerusi lembaga syarikat peralatan sukan Jerman Puma, selepas ia diambil alih oleh kumpulan PPR melalui anak syarikatnya Sapardis.

## Rujukan

## Pautan luar

*
Sfingosina

**Sfingosina** (2-amino-4-trans-oktadekena-1,3-diol) ialah alkohol amino 18 atom karbon dengan rantai hidrokarbon tak tepu yang membentuk bahagian utama sfingolipid, kelas lipid membran sel, termasuk fosfolipid penting, sfingomielin.

## Fungsi
Sfingosina boleh mengalami pemfosforilan *in vivo* melalui dua kinase: sfingosina kinase jenis 1 dan jenis 2. Ini membawa kepada pembentukan sfingosina-1-fosfat, molekul lipid pengisyaratan kuat. Metabolit sfingolipid seperti seramida, sfingosina dan sfingosina-1-fosfat ialah molekul pengisyaratan lipid yang terlibat dalam pelbagai proses selul.

## Biosintesis
Sfingosina disintesis daripada palmitoil-KoA dan serina dalam pemeluwapan yang diperlukan untuk menghasilkan dihidrosfingosina.

Dehidrosfingosina kemudiannya diturunkan oleh NADPH menjadi dihidrosfingosina (sfinganina), diasilkan menjadi dihidroseramida sebelum dioksidakan oleh FAD menjadi seramida. Sfingosina kemudiannya dibentuk oleh penguraian sfingolipid di lisosom.

## Galeri

 Image:Sphingolipidoses.svg|Sfingolipidosa
 Image:Sphingolipids general structures.png|Struktur am sfingolipid


## Rujukan
*  article
* 

## Pautan luar
*
Tiara Andini (album)

***Tiara Andini*** merupakan album studio pertama oleh penyanyi dan pelakon wanita Indonesia, Tiara Andini. Album ini merupakan album solo penuh sulung Tiara Andini selepas sebelum ini mengeluarkan mini album, *Arti untuk Cinta* bersama Arsy Widianto. Album eponim ini dikeluarkan pada penghujung tahun 2021 melalui syarikat rakaman Universal Music Indonesia, mengandungi lapan lagu, yang mana terdapat lima single yang dikeluarkan sebelum ini.

Pada 8 Disember 2022, album ini memenangi anugerah *Album of the Year* di Indonesian Music Awards 2022 yang diadakan di Studio RCTI+, Jakarta, selepas mendapat tempat pertama dalam undian dalam talian—menewaskan album *Manusia* oleh Tulus, *Tutur Batin* oleh Yura Yunita, *Time* oleh D'Masiv, dan *Wijayakusuma* oleh Ardhito Pramono.

## Senarai runut

## Anugerah

## Rujukan

## Pautan luar
* ''Tiara Andini'' di Spotify
* ''Tiara Andini'' di Apple Music
Sungai Kemertuk

**Sungai Kemertuk** (; ataupun dikenali sebagai **Sungei Kemertok**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Kemertuk juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

## Sejarah
Sungai Kemertuk telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Kemertuk juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31.

## Ciri-ciri fizikal
Sungai Kemertuk berpunca daripada kawasan perhutanan yang berhutan sekunder, belukar, riung dan jerami di bukit tanpa nama di Hutan Simpan Tekai Tembeling dalam Daerah Jerantut, Pahang. Sungai ini bakal bercantum bersama Sungai Tekai sebagaimana ia penamat bagi Sungai Kemertuk dan terus mengalir ke Sungai Tembeling. 

Sungai Kemertuk mengalir sepanjang kira-kira  daripada hulu sehingga hilir sungainya. Punca bagi Sungai Kemertuk terletak ketinggiannya di antara  dari paras laut manakala ketinggian muara sungainya ialah terletak di antara  dari paras laut.

## Ciri-ciri lembangan
Sungai Kemertuk merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Tembadak dan Sungai Perah.  Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Kemertuk.  Kebanyakan kawasan lembah Sungai Kemertuk dilitupi oleh kawasan berhutan yang tebal. Tiada penempatan manusia yang terbina sekitar sungai tersebut.

## Rujukan
Sven Botman

**Sven Adriaan Botman** (lahir 12 Januari 2000) ialah seorang pemain bola sepak profesional Belanda yang bermain sebagai pemain pertahanan untuk kelab Liga Perdana Inggeris, Newcastle United. Beliau telah mewakili Belanda di peringkat remaja bawah-15 tahun hingga bawah-21 tahun.

## Rujukan

## Pautan luar

*Profil di laman web Newcastle United F.C.
*
*
Fosfatidilinositol (3,4,5)-trisfosfat

**Fosfatidilinositol (3,4,5)-trisfosfat** (**PtdIns(3,4,5)''P''<sub>3</sub>**) atau singkatan **PIP<sub>3</sub>** ialah fosfolipid serta produk pemfosforilan oleh fosfoinositida 3-kinase' (PI 3-kinase) terhadap Fosfatidilinositol (4,5)-bisfosfat (PIP2). Ia merupakan sejenis fosfolipid yang menetap di membran plasma.

## Penemuan
Pada tahun 1988, Lewis C. Cantley menerbitkan sebuah kertas kajian yang menerangkan penemuan kinase fosfoinositida baharu dengan keupayaan bukan lazim untuk memfosforilkan kedudukan 3' cincin inositol lalu membentuk fosfatidillinositol-3-fosfat (PI3P). Secara berasingan, Alexis Traynor-Kaplan dan rakan menerbitkan kertas kerja yang menunjukkan bahawa lipid baharu, fosfatidilinositol (3,4,5)-trisfosfat (PIP3) wujud secara semula jadi dalam neutrofil manusia dengan tahap yang meningkat dengan cepat berikutan rangsangan fisiologi dengan peptida kemotaksis. Kajian seterusnya menunjukkan secara *in vivo* bahawa enzim yang pada asalnya dikenal pasti oleh kumpulan Cantley lebih cenderung menjadikan PtdIns(4,5)P2 sebagai substrat, menghasilkan PIP3 selaku produk.

## Fungsi

PIP3 berfungsi untuk mengaktifkan komponen isyarat hiliran, dengan protein paling ketara ialah kinase protein Akt yang mengaktifkan laluan isyarat anabolik hiliran yang diperlukan dalam pertumbuhan dan kelangsungan sel.

PtdIns(3,4,5)*P*3 dinyahfosforilasi oleh fosfatase PTEN di kedudukan 3, menghasilkan PI(4,5)P<sub>2</sub>, dan oleh SHIP (fosfatase inositol berkandungan SH2) di kedudukan 5' cincin inositol, menghasilkan PI(3,4)P<sub>2</sub>. 

Domain PH dalam sebilangan protein mengikat ke PtdIns(3,4,5)*P*3, termasuk Akt/PKB, PDPK1, Btk1 dan ARNO.

### Dalam sistem saraf

PIP3 memainkan peranan penting di luar sitosol, terutamanya di sel hipokampus terminus pascasinaps. Di sini, PIP3 telah terlibat dalam mengawal selia pengukuhan sinaptik dan ekspresi AMPA, menyumbang kepada pengupayaan jangka panjang. Selain itu, penindasan PIP3 mengganggu ekspresi AMPA lazim pada membran neuron, dan sebaliknya membawa kepada pengumpulan AMPA di cabang dendritik, yang biasanya dikaitkan dengan penurunan sinaps. 

PIP3 berinteraksi dengan protein dalam membantu pemplastikan sinaps. Daripada protein ini, Phldb2 telah ditunjukkan berinteraksi dengan PIP3 untuk mendorong dan mengekalkan pengupayaan jangka panjang. Tampa interaksi sedemikian, penyatuan ingatan terjejas.

## Rujukan
Terens Puhiri

**Terens Owang Priska Puhiri** (lahir 13 Oktober 1996) ialah seorang pemain bola sepak profesional Indonesia yang bermain sebagai pemain sayap untuk kelab Liga 1 Borneo Samarinda dan pasukan kebangsaan Indonesia. Kadang-kadang disebut sebagai Boaz Solossa seterusnya, dia mendapat ketenaran kecil selepas rakaman dia berlari pecut dalam permainan bola sepak menjadi viral, dipuji oleh beberapa saluran berita sebagai calon pemain bola sepak terpantas di dunia. 

## Rujukan
Kematian dan pengebumian negara Sebastián Piñera

Pada 6 Februari 2024, Kerajaan Chile mengesahkan kematian bekas Presiden Sebastián Piñera pada usia 74 tahun. Beliau meninggal dunia dalam kemalangan helikopter sambil bercuti di komun Lago Ranco, terletak di selatan wilayah Chile di Los Ríos. Helikopter tersebut jatuh terhempas sekitar 40 meter dari selatan pesisir Tasik Ranco di Ilihue, timur Lago Ranco.

## Rujukan

## Pautan luar
*
Takdir Itu Milik Aku

***Takdir Itu Milik Aku*** ialah sebuah drama televisyen Malaysia 2024 arahan Feroz Kader terbitan SR One Sdn. Bhd. Ia dibintangi oleh Emma Maembong dan Shaheizy Sam. Drama ini memulakan tayangan perdana di Slot MegaDrama, Astro Ria pada 26 Februari hingga 23 Mei 2024 menggantikan Layang Layang Perkahwinan.

## Sinopsis

Dian, seorang gadis muda yang terpinggir, merasakan kehidupannya diceroboh oleh kekejaman emak saudaranya, Kamsiah. Impiannya untuk mendapatkan pendidikan yang lebih tinggi musnah ditengah jalan apabila dia dipaksa menjadi orang gaji. Namun, takdir membawa dia bertemu dengan Zarif Adha, cucu majikan yang berpura-pura baik. Janji-janji manisnya hanya satu dusta semata-mata.

Zarif Adha, yang hidup dalam kemewahan dan keangkuhan, tidak teragak-agak mempermainkan Dian untuk kepentingan dirinya sendiri. Datin Munirah, pula, dengan ketamakannya, mengorbankan Dian demi memenuhi hasratnya untuk menguasai harta keluarga. Pertanyaan yang menggantung: Adakah Dian terus menderita atau mampukah dia berdiri tegak menentukan takdirnya sendiri? Kenapa anak yang sudah meninggal berbinkan nama ibunya (dibuat seperti anak tak sah taraf) walaupun bapanya mengharamkan binkan dengan namanya? 

## Pelakon

### Pelakon utama

* Shaheizy Sam sebagai Zarif Adha
* Emma Maembong sebagai Dian Zara
* Sharifah Husna sebagai Azura
* Liza Abdullah sebagai Datin Munirah

### Pelakon pembantu

* Mahmud Ali Bashah sebagai Dato Salleh
* Jasmin Hamid sebagai Kamsiah
* Datuk Hajah Fauziah Nawi sebagai Nek Tok Hasnah
* Ku Faridah sebagai Nek Wan Hamimah
* Mustaqim Bahadon sebagai Arman
* Nasz Sally sebagai Maryam
* Riz Amin sebagai Rahman
* Afzan A. Rahman sebagai Zulkifli
* Shakilla Khoriri sebagai Adira
* Duerra Mitilda sebagai Ellina
* Manan Sulaiman sebagai Dato Halil 
* Radhi Khalid sebagai Dollah Kutty
* Lan Zailan sebagai Pak Abbas 
* Irfan Zaini sebagai Alando
* Dilla Ahmad sebagai Shima
* Norlie Tamam Idris sebagai Puan Idayu
* Faye Kusairi sebagai Sakinah
* Ainin Batrisya sebagai Laila
* Saidah Kamarudin sebagai Amy
* Rashdan Baba sebagai Dato bahrain

### Pelakon kanak-kanak
* Rayyan Mikail sebagai Mohd Adif

### Pelakon tambahan
* Mon Rasli sebagai Pak Kenit 
* Aishah Sudin sebagai Mak Jah
* Alynn Techen sebagai Minah Jamu
* Megat Terawis sebagai Pak Akob 
* Charlie Numan Salleh sebagai Pak Tih
* Nik Ramli sebagai Pak Bakar
* Aiman Ketot sebagai Atan Katik 
* Indhi Vernandha sebagai Herni 
* Satthiya Kandi sebagai Kamala
* Farra Zainuddin sebagai Leha 
* Che Norizuan Che Mohamad sebagai Munir
* Zariq Bt Mohd Fadzil Noor Rudolph sebagai Rina
* Antasya Soman sebagai Lili
* FZ Katek sebagai Syamsul 
* Nur Sumaiyah Jaafar @ Maya Jaafar sebagai Pn Asmah
* Draman sebagai Pak Aziz 
* Aayumelisa sebagai Doktor 
* Mas Idani sebagai Nurse Linda 
* Nazlinda Yusof sebagai Kak Pah
* Izwan sebagai Kondukter Bus

## Pautan luar

## Rujukan
Jahabar Sadiq

**Jahabar Sadiq** adalah seorang wartawan, penyunting dan penulis warga Malaysia. Beliau adalah antara pengasas portal berita The Malaysian Insider dan kemudiannya The Malaysian Insight.

## Pendidikan

Beliau mendapat pendidikan menengah di St. John's Institution di Kuala Lumpur.

## Kerjaya

Jahabar memulakan kerjanya di New Straits Times pada tahun 1988, sebelum bekerja di Reuters dari 1998 sehingga 2009.

Pada tahun 2010, beliau dilantik menjadi Ketua Pegawai Eksekutif portal berita The Malaysian Insider (TMI) yang merupakan antara laman web terpopular di Malaysia pada awal 2010-an.

Setelah TMI berhenti beroperasi, beliau kemudiannya mengasaskan satu lagi porta berita The Malaysian Insight pada tahun 2017.

## Buku

Jahabar merupakan penulis buku Kandaqstan terbitan Matahari Books, iaitu sebuah imprint kepada Buku FIXI.
Hafiz Noor Shams

**Hafiz Noor Shams** adalah seorang ahli ekonomi, penulis kolum dan pengarang buku di Malaysia. 

## Pendidikan

Beliau menghadiri Kolej Melayu Kuala Kangsar untuk pendidikan menengah. Hafiz kemudiannya melanjutkan pelajaran ke Universiti Michigan dan Universiti  Sydney dalam bidang ekonomi.

## Kerjaya

Beliau merupakan salah seorang daripada pegawai khas kepada Menteri Kewangan Lim Guan Eng semasa pentadbiran kerajaan Pakatan Harapan dari 2018 sehingga 2020. Sebelum itu, beliau merupakan seorang penyelidik di Financial Times.

Hafiz juga pernah terlibat dengan dua badan pemikir yang berpusat di Kuala Lumpur, iaitu Institute for Democracy and Economics Affairs (IDEAS) dan Research for Social Advancement (REFSA).

## Penulisan

Beliau adalah bekas penulis kolum di The Malaysian Insider dan The Malay Mail.

Pada tahun 2023, Matahari Books telah menerbitkan sebuah buku berjudul The End of the Nineteen-Nineties yang dikarang oleh Hafiz.

## Nota kaki
Zaw Min Tun

**Zaw Min Tun** (; lahir 20 Mei 1992) ialah seorang pemain bola sepak profesional Burma yang bermain sebagai bek tengah untuk kelab Liga 2 Thai, Trat dan kapten pasukan kebangsaan Myanmar. Bersama dengan rakan-rakannya, ia mendapat  pingat gangsa untuk Myanmar pada Sukan SEA 2011.

## Rujukan
Sungai Perah

**Sungai Perah** (; ataupun dikenali sebagai **Sungei Peroh**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Perah juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

## Sejarah
Sungai Perah telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Perah juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31.

## Ciri-ciri fizikal
Sungai Perah berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang. Laluan sungai ini juga bakal dilalui sebagai jalan runut berkenderaan bermotor yang menghala ke Kampung Mat Daling. Sungai ini bakal bercantum bersama Sungai Tekai sebagaimana ia penamat bagi Sungai Perah dan terus mengalir ke Sungai Tembeling. ref name=":0" />

Sungai Perah mengalir sepanjang kira-kira  daripada hulu sehingga hilir sungainya. Punca bagi Sungai Perah terletak ketinggiannya di antara  dari paras laut manakala ketinggian muara sungainya ialah terletak di antara  dari paras laut.

## Ciri-ciri lembangan
Sungai Perah merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Kemertuk dan Sungai Kelulut.  Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Perah. Kebanyakan kawasan lembah Sungai Perah dilitupi oleh kawasan berhutan yang tebal. Tiada petempatan manusia yang terbina sekitar sungai tersebut.

## Rujukan
Nur Nilam Sari

**Nur Nilam Sari** adalah sebuah lagu yang dirakamkan dan dipersembahkan oleh kumpulan rock Malaysia, Search, yang dikeluarkan pada tahun 1998 untuk album studio kesembilan mereka, *[[Bikin Wilayah]]* (1998). Lagu ini menampilkan Awie sebagai vokalis menggantikan Amy yang meninggalkan kumpulan Search untuk bergerak secara solo. Lagu ini dicipta dan digubah oleh M. Nasir dan juga Search sendiri yang turut berkhidmat sebagai penerbit, manakala liriknya ditulis oleh Loloq.

## Komposisi
**Nur Nilam Sari** adalah sebuah lagu berentak rock yang berdurasi selama 5 minit dan 51 saat, dicipta dan digubah oleh M. Nasir dan kumpulan Search, manakala liriknya ditulis oleh Loloq.

## Format runut

## Rujukan
Sungai Batu Mansau

**Sungai Batu Mansau** () merupakan sebatang sungai di negeri Sarawak, Malaysia. Secara pentadbirannya, Sungai Batu Mansau merupakan sungai yang terletak di dalam kawasan Daerah Selangau dalam Bahagian Sibu. Sungai Batu Mansau juga merupakan anak sungai kepada Batang Mukah (Sungai Mukah) dalam Bahagian Sibu. Kedudukan sungai ini terletak kira-kira  ke bahagian timur dari ibu negara Malaysia, Kuala Lumpur.

## Latar belakang
Toponim Sungai Batu Mansau pertama kali dipaparkan dalam peta topografi Malaysia Timur siri T735 terbitan Direktorat Survei Antarabangsa Great Britain (*Directorate of Overseas Surveys Great Britain*) untuk Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia), dengan label nama "S. Batu Mansau". Toponim bentuk muka bumi ini juga telah dimasukkan ke dalam pangkatan data geografi GeoNames dengan pengenal pasti Sungai Batu Mansau dalam GeoNames ialah 1780718. Sungai Batu Mansau juga mempunyai nama lain iaitu Sungei Batu Mansau.

## Ciri-ciri fizikal
Sungai Batu Mansau berpunca di sekitar kawasan perhutanan primer di dalam Daerah Selangau, Sarawak di kemuncak Bukit Tempuan. Lokasi punca bagi sungai ini terletak kira-kira  ke arah selatan-barat daya dari kawasan Rumah Gayot. Ketinggian di punca bagi Sungai Batu Mansau ialah di antara  dari atas permukaan laut. Terletak juga berhampiran dengan sumber Sungai Tapang Nyimbong. Pergerakkan Sungai Batu Mansau pada umumnya akan menuju ke bahagian timur laut kemudian ke arah barat laut untuk bercamtum dengan Batang Mukah sebagai penamat dan seterusnya mengalir ke Laut China Selatan. Penamat bagi sungai ini terletak kira-kira  ke arah tenggara dari Rumah Pengarah, Sarawak di ketinggian di antara  dari atas permukaan laut. Panjang keseluruhan Sungai Batu Mansau dari bahagian hulu hingga ke bahagian hilir di Batang Mukah ialah kira-kira .

## Ciri-ciri lembangan
Sungai Batu Mansau merupakan sebahagian daripada sistem lembangan Mukah yang terletak di dalam Bahagian Sibu. Kedudukan sungai ini dalam Batang Mukah terletak di antara Sungai Sawa Kecil dan Sungai Sawa Besar. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Batu Mansau. Kebanyakan kawasan lembah Sungai Batu Mansau dilitupi dengan kawasan perhutanan, dan semak belukar. Tiada kawasan petempatan manusia yang terbina di sekitar lembah Sungai Batu Mansau namun Rumah Gayot dan Rumah Indong anak Kulu merupakan petempatan yang terhampir dengannya. Bandar yang terletak berhampiran dengan Sungai Batu Mansau ialah Song, yang terletak di bahagian selatan dari sungai ini.

## Lihat juga
* Sungai Sawa Kecil, anak sungai Batang Mukah berikutnya menuju ke hilir sungai
* Sungai Sawa Besar, anak sungai Batang Mukah berikutnya menuju ke hulu sungai

## Rujukan
This Is Ska

***This Is Ska*** ialah album studio keempat oleh kugiran ska, Gerhana Skacinta. Album ini diterbitkan pada 2006 oleh Clockwork Records. Album ini memuatkan 12 runut lagu yang menampilkan "Hidup Ini", "Do The Ska-Lyp-So" dan "Teman Ku" sebagai single utama. Lagu "Hidup Ini" menduduki tempat ke-13 dalam carta Clockwork dari September 2006 hingga Oktober 2007.

Album ini terjual lebih daripada 120,000 salinan dan mendapat pengiktirafan Single Platinum. Pada tahun 2018, Gerhana Skacinta merakamkan semula lagu "Sweet Melody" dalam bentuk akustik.

## Senarai runut

## Personel
**Gerhana Skacinta**
* Widy – vokal
* Jalut – bass
* Edy J – gitar
* Fariuz – piano, organ 
* Bakri – dram
* Sir Reggie – trombon
* Ezad Lazim – saksofon
* Idlan – trompet